Olathe, Kansas
**Olathe** (/oʊˈle(ɪ).θə/ *O-Lay'-tha*) er en by som ligger i nordøstre Kansas. Den er den nest største byen og hovedstad i Johnson County i Kansas. Den er den femte største i staten. Som en forstad til Kansas City, Missouri er Olathe den femte største byen i Kansas City Metropolitan Area. Den grenser til byene 
Lenexa, Kansas i nord og Overland Park i øst og Gardner, Kansas i sørvest.

I 2005 hadde Olathe en anslått befolkning på 111 334. Den er ikke bare en av statens hurtigst voksende byer, men en av de byer som vokser fortest i hele USA. En artikkel i magasinet *Midwest Living* i 2005 utropte byen til å være nest best å bo i av byer i Midtvesten av byer med befolkning på mer enn 100 000.

Historie
--------

Olathe ble grunnlagt av Dr. John T. Barton våren 1857. Han red til sentrum av Johnson County i Kansas og gjorde krav på land som byen skulle anlegges på. Senere beskrev han turen for venner på denne måten: .«..The prairie was covered with verbena and other wild flowers. I kept thinking the land was beautiful and that I should name the town Beautiful». Følgelig spurte Barton en Shawnee tolk om hvordan han skulle si Beautiful (vakker) på hans språk. Tolken svarte «Olathe».

Selv om Olathe ikke var den første byen som ble etablert i Johnson County, ble den fort den største og utnevnt til hovedstad. Byens tidlige dager var fylt med vold, da styrker som var for slaveriet i nærliggende Missouri ofte støtte sammen med lokale motstandere. Disse konfliktene ble kjent i større målestokk som Bleeding Kansas.

Da 1850-årene sluttet og Kansas gikk inn i Unionen som en fri stat i 1861, syntes volden å bli mindre. Men et år senere overrasket Confederate geriljasoldater fra Missouri ledet av William Quantrill innbyggerne i byen og raidet den 7. september 1862, drepte et halvt dusin menn og robbet tallrike butikker og priate hjem. De ødela det meste av byen i den forbindelse. Grunnen til dette var at byen var kjent som en sterk forkjemper for avskaffelse av slaveri.

Olate var en stopp på flere ruter vestover. Oregon Trail, California Trail og Santa Fe Trail hadde alle stopp her, noe som fremdeles avspeiles i byen. Men etter at den transkontinentale jernbanen ble bygget, mistet disse rutene sin betydning, og Olathe forsvant i glemsel og ble en liten, søvnig prærieby. Ved byggingen av I-35 i 1950-årene ble byen imidlertid direkte forbundet med Kansas City. Resultatet var en stor vekst i boligutbyggingen. I 1980-årene har byens befolkning vokst mye, og man antar at veksten vil fortsette når byen vokser ut i jordbruksområdene sør, vest og nord for byen.

Kilder
------

* Hjemmesiden til Olathe (Kansas)
* Om historien på byens hjemmeside (engelsk)

Eksterne lenker
---------------

* (en) Offisielt nettsted Rediger på Wikidata

* (en) Olathe, Kansas – kategori av bilder, video eller lyd på Commons Rediger på Wikidata


| * v
* d
* r
Fylker i delstaten Kansas |
| --- |
| Kansas’ flagg | Fylker | Allen **·** Anderson **·** Atchison **·** Barber **·** Barton **·** Bourbon **·** Brown **·** Butler **·** Chase **·** Chautauqua **·** Cherokee **·** Cheyenne **·** Clark **·** Clay **·** Cloud **·** Coffey **·** Comanche **·** Cowley **·** Crawford **·** Decatur **·** Dickinson **·** Doniphan **·** Douglas **·** Edwards **·** Elk **·** Ellis **·** Ellsworth **·** Finney **·** Ford **·** Franklin  **·** Geary **·** Gove **·** Graham **·** Grant **·** Gray **·** Greeley **·** Greenwood **·** Hamilton **·** Harper **·** Harvey **·** Haskell **·** Hodgeman **·** Jackson **·** Jefferson **·** Jewell **·** Johnson **·** Kearny **·** Kingman **·** Kiowa **·** Labette **·** Lane **·** Leavenworth **·** Lincoln **·** Linn **·** Logan **·** Lyon **·** Marion **·** Marshall **·** McPherson **·** Meade **·** Miami **·** Mitchell **·** Montgomery **·** Morris **·** Morton **·** Nemaha **·** Neosho **·** Ness **·** Norton **·** Osage **·** Osborne **·** Ottawa **·** Pawnee **·** Phillips **·** Pottawatomie **·** Pratt **·** Rawlins **·** Reno **·** Republic **·** Rice **·** Riley **·** Rooks **·** Rush **·** Russell **·** Saline **·** Scott **·** Sedwick **·** Seward **·** Shawnee **·** Sheridan **·** Sherman **·** Smith **·** Stafford **·** Stanton **·** Stevens **·** Sumner **·** Thomas **·** Trego **·** Wabaunsee **·** Wallace **·** Washington **·** Wichita **·** Wilson **·** Woodson **·** Wyandotte | USAs flagg |
| Større byer | Dodge City **·** Emporia **·** Garden City **·** Hays **·** Hutchinson **·** Junction City **·** Kansas City **·** Lawrence **·** Leavenworth **·** Leawood **·** Lenexa **·** Manhattan **·** Olathe **·** Overland Park **·** Pittsburg **·** Prairie Village **·** Salina **·** Shawnee **·** Topeka **·** Wichita |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames **·** MusicBrainz **·** GNIS **·** GNIS
 |